|  |
| --- |
| **ΔΙΚΑΙΟΛΟΓΗΤΙΚΑ ΓΙΑ ΣΥΝΤΑΞΙΟΔΟΤΗΣΗ** |

1. **Αίτηση** του εκπαιδευτικού με την οποία ζητάει την παραίτησή του από την υπηρεσία (υπάρχει συνημμένη στο αρχείο)
2. **Αίτηση απονομής** κύριας και επικουρικών συντάξεων καθώς και ασφαλιστικής παροχής προς τα ταμεία σε πέντε (5) αντίγραφα και με πρωτότυπη υπογραφή (υπάρχει συνημμένη στο αρχείο)
3. **Υπεύθυνη Δήλωση** στην οποία διαγράφονται όσα δεν ισχύουν, σε πέντε αντίγραφα και με πρωτότυπη υπογραφή (υπάρχει συνημμένη στο αρχείο)
4. Φωτοτυπία **Δελτίου Αστυνομικής ταυτότητας** (και των δύο όψεων)
5. **Πρόσφατο Πιστοποιητικό Οικογενειακής Κατάστασης** – να αναγράφονται, εκτός των άλλων, η οικογενειακή μερίδα, η ημερομηνία (κατά περίπτωση) γάμου-θανάτου συζύγου- διαζυγίου-, τα παιδιά και η προσωπική τους κατάσταση (έγγαμα, άγαμα). **Σε περίπτωση διαζυγίου**:Το διαζευκτήριο και τη δικαστική απόφαση επιμέλειας των παιδιών, αν υπάρχουν ανήλικα τέκνα ή ενήλικα που σπουδάζουν.
6. Έγγραφο αποδεικτικό του **Α.Φ.Μ**. (φωτοτυπία εκκαθαριστικού σημειώματος φόρου εισοδήματος ή οποιουδήποτε δημοσίου εγγράφου ή λογαριασμού ΔΕΚΟ από το οποίο να προκύπτει ο Α.Φ.Μ.)
7. Φωτοτυπία της πρώτης σελίδας του **βιβλιαρίου τραπέζης** που επιθυμείτε να πιστώνεται η σύνταξή σας όπου θα πρέπει να είστε κύριος δικαιούχος σε οποιαδήποτε τράπεζα επιθυμείτε. Θα πρέπει απαραίτητα να αναγράφεται το **ΙΒΑΝ**.
8. **ΑΜΚΑ** (φωτοτυπία κάρτας ΑΜΚΑ ή εκτύπωση από το <https://www.amka.gr>)
9. **ΑΜ ΙΚΑ**
10. Πρόσφατη **βεβαίωση σπουδών** παιδιών (μέχρι το 24ο έτος ηλικίας) από την οποία να προκύπτει η ημερομηνία πρώτης εγγραφής και η διάρκεια σπουδών. Σε περίπτωση όμως που πριν συμπληρώσει το 24ο έτος έχει εισαχθεί σε 2η Σχολή (για πτυχίο ή μεταπτυχιακό), τότε χρειάζεται η βεβαίωση μόνο από τη 2η Σχολή. Βεβαίωση φοίτησης στη Β/θμια Εκπ/ση (για ενήλικα παιδιά έως το 19ο έτος ηλικίας).
11. Σε περίπτωση που υπάρχει **γνωμάτευση Υγειονομικής Επιτροπής** για αναπηρία 67% και άνω είτε του ενδιαφερόμενου είτε του/της συζύγου ή των τέκνων να προσκομιστεί.
12. **Πιστοποιητικό τύπου Α΄** (μόνο για άνδρες εφόσον επιθυμούν εξαγορά στρατιωτικής θητείας)
13. Συμπληρωματική **αίτηση για τυχόν αναγνώριση προϋπηρεσίας**
14. **Αριθμό πρωτοκόλλου αίτησης εξαγοράς πλασματικών ετών** από το ΓΛΚ ή σχετική απόφαση εξαγοράς χρόνου (στρατού, τέκνων, σπουδών κ.λ.π.). Το παράβολο κατάθεσης του ποσού, αν εξοφλήθηκε εφάπαξ ή η βεβαίωση εξόφλησης από τον εκκαθαριστή αποδοχών, αν εξοφλήθηκε τμηματικά, ή εφόσον εκκρεμεί η εξόφληση βεβαίωση του εκκαθαριστή αποδοχών για τον τελευταίο μήνα παρακράτησης.
15. Έγγραφα που αφορούν στο **επίδομα θέσης ευθύνης:**

Α)Πράξη ανάληψης

Β) Πράξη ΠΥΣΔΕ και διάστημα θητείας

Γ) Ο αριθμός των τμημάτων του σχολείου στο οποίος διετέλεσε κάποιος Διευθυντής (με Υπεύθυνη Δήλωση)

Σύμφωνα με τις διατάξεις της παρ.3 του άρθρου 3 του ν.4151/2013 (ΦΕΚ 103τ.Α΄/29-4-2013): «Οι διατάξεις της περίπτωσης ι' της παρ. 2 του άρθρου 9 του π.δ. 169/2007, έχουν εφαρμογή μόνο για όσα από τα αναφερόμενα σε αυτές πρόσωπα έχουν ασκήσει τα καθήκοντα του Προϊσταμένου Οργανικής Μονάδας τουλάχιστον για μία διετία, μετά από επιλογή τους για τη θέση αυτή από το αρμόδιο κατά περίπτωση όργανο, σύμφωνα με τις οικείες διοικητικές διατάξεις και όχι κατά ανάθεση ή αναπλήρωση».

1. Βεβαίωση χρόνου άλλων ασφαλιστικών φορέων (ΙΚΑ, ΟΑΕΕ, ΤΕΒΕ κτλ.). Η σχετική βεβαίωση δεν προσμετράται για τον υπολογισμό του ποσού της διαδοχικής, αλλά η ύπαρξή της βοηθά στη συντόμευση της αναμονής, αφού τα ένσημα ή ο χρόνος ασφάλισης έχουν ήδη ανακεφαλαιωθεί μια φορά. Θα επανακαταμετρηθούν όμως κατά τη διαδικασία υπολογισμού του τμηματικού ποσού του Συμμετέχοντος Φορέα.
2. Αν υπάρχει **προϋπηρεσία μέχρι το 1978** να ζητηθεί από τα σχολεία το μισθολογικό μητρώο όπου αναγράφονται οι κρατήσεις υπέρ του Μετοχικού ή Πρόνοιας ή και των δυο ταμείων
3. Δικαιολογητικά για τυχόν **δάνεια** (από ΜΤΠΥ, ΤΕΑΔΥ, ΤΤ, ΤΠΔ) στα οποία δηλώνεται το ύψος του δανείου, η διάρκειά του, η μηνιαία δόση, το υπόλοιπο οφειλής, η λήξη παρακράτησης. Η καταβολή της δόσης ή η εξόφλησή τους μετά την παραίτηση του εκπαιδευτικού από την υπηρεσία γίνεται κατόπιν συνεννόησης με την αρμόδια υπηρεσία χορήγησης του δανείου.
4. Υπεύθυνη Δήλωση για το χρόνο **εκπαιδευτικής άδειας** ή **άδειας άνευ αποδοχών**.